บาทเปิด 31.32 บาทต่อดอลลาร์ แข็งค่า
เงินบาทเปิดตลาด 31.32 บาทต่อดอลลาร์ แข็งค่า หลังตัวเลขเศรษฐกิจสหรัฐฯกดดอลล์อ่อน
31 ก.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.32 บาท/ดอลลาร์ แข็งค่าจากปิดตลาดเมื่อเย็นวานนี้ เนื่องจากดอลลาร์อ่อนค่าเมื่อเทียบกับสกุลเงินหลัก หลังมีปัจจัยกดดันจากตัวเลขเศรษฐกิจที่แย่ลงเนื่องจากได้รับผลกระทบจากสถานการณ์แพร่ระบาดของโควิด-19 และกรณีประธานาธิบดีโดนัลด์ ทรัมป์ ทวีตข้อความเสนอเลื่อนการเลือกตั้งประธานาธิบดีสหรัฐออกไปเนื่องจากมีการแพร่ระบาดของโควิด-19
"บาทแข็งค่าตามตลาดโลก เนื่องจากดอลลาร์อ่อนค่าเมื่อเทียบกับทุกสกุลเงินหลัก จากปัจจัยเรื่องภาวะเศรษฐกิจถดถอยจากโควิด และการทวีตข้อความของประธานาธิบดีทรัมป์ ที่เสนอให้เลื่อนเลือกตั้ง" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 31.25-31.40 บาท/ดอลลาร์